Eivør hevur fyri langari tíð síðan sungið seg inn í hjørtuni hjá okkum øllum somlum. Fyri 10 árum síðan rúnarbant Eivør eina risastóra fjøld, sum var savnað saman í eini gamlari, ellifarnari saltsilo á Drelnesi. Tað var av allarringasta veðri, og regnið skolaði niður yvir áhoyrarafjøldina og tónleikararnar. Gott nokk var tekja á saltsiloini, men hon var gjøgnumgatað av holum og brotum. Henda stuðulskonsertin gjødist legendarisk, og eingin av teimum áleið 2.500 áhoyrarunum gloymir hana aftur. Nú verður aftur høvi at uppliva Eivør í SALT. Aftaná eina venjingarlegu og konsert í Mentanarhúsinum í Fuglafirði fer Eivør á eina altjóða konsertferð, sum endar við einum einum væl samanspældum braki av eini konsert í SALT tann 2. mai kl 20: 00, har Eivør fer á pall saman við Mikael Blak, Per Ingvaldi Højgaard Petersen og Mattiasi Kapnas.